на предмет, който пречи за откриване на взривно вещество, и
 —
 когато съдържанието на даден багаж или пратка е твърде плътно, за да бъде анализирано.
 12.4.2. Стандарти за системите за откриване на експлозив (EDS)
 12.4.2.1. Всички системи за откриване на експлозив, инсталирани преди 1 септември 2014 г., трябва да отговарят поне на стандарт 2.
 12.4.2.2. Стандарт 2 е валиден до 1 септември 2020 г.
 12.4.2.3. Компетентният орган може да разреши системите за откриване на експлозив, отговарящи на стандарт 2, които са инсталирани между 1 януари 2011 г. и 1 септември 2014 г., да продължат да се използват най-късно до 1 септември 2022 г.
 12.4.2.4. Съответният компетентен орган уведомява Комисията, когато разрешава системи за откриване на експлозив, отговарящи на стандарт 2, да продължат да се използват след 1 септември 2020 г.
 12.4.2.5. Всички системи за откриване на експлозив, инсталирани след 1 септември 2014 г., трябва да отговарят на стандарт 3.
 12.4.2.6. Всички системи за откриване на експлозив трябва да отговарят на стандарт 3 не по-късно от 1 септември 2020 г., освен ако се прилага точка 12.4.2.3.
 12.4.2.7. Цялото оборудване със системи за откриване на експлозиви, предназначено за проверка на ръчен багаж, отговаря на изискванията най-малко на стандарт C1.
 12.4.2.8. Цялото оборудване със системи за откриване на експлозиви, предназначено за проверка на ръчен багаж, в който има портативни компютри или други големи електрически уреди, отговаря на изискванията най-малко на стандарт С2.
 12.4.2.9. Цялото оборудване със системи за откриване на експлозиви, предназначено за проверка на ръчен багаж, в който има портативни компютри или други големи електрически уреди и течности, аерозоли и гелове (ТАГ), отговаря на изискванията най-малко на стандарт С3.
 12.4.3. Изисквания за качество на изображението за системите за откриване на експлозив
 Качеството на изображението за системите за откриване на експлозив отговаря на подробните изисквания, които се съдържат в Решение за изпълнение С(2015) 8005 на Комисията.
 12.5. ПРОЕКТИРАНЕ НА ИЗОБРАЖЕНИЯ НА ОПАСНИ ПРЕДМЕТИ (ТIP)
 12.5.1. Общи принципи
 12.5.1.1. Проектирането на изображения на опасни предмети (TIP) позволява да се показват комбинирани изображения на опасни предмети (CTI) или фиктивни изображения на опасни предмети (FTI).
 CTI са рентгенови изображения на багажа или на други пратки, които съдържат опасни предмети.
 FTI са рентгенови изображения на опасни предмети, които се поместват в рентгеновото изображение на багажа или на други пратки, които преминават проверка.
 Опасните предмети се виждат в рентгеновото изображение на багажа и другите пратки равномерно разпределени и на променящо се място.
 Трябва да има възможност за задаване на процента на CTI и FTI, които да бъдат проектирани.
 Когато се използват CTI:
 а)
 процесът на работа трябва да гарантира, че проверяващият не може да види багажа или пратките, които се подават в рентгеновото оборудване или в EDS, и не може да прецени дали ще види изображение на CTI; както и
 б)
 системата TIP и размерите на нейния набор от изображения трябва да гарантират в приемлива степен, че проверяващият няма да срещне отново един и същи CTI в рамките на 12 месеца.
 Когато проектирането на изображения на опасни предмети (TIP) въз основа на набор от техни комбинирани изображения (CTI)